LidanRubinov/Halacha-QA huggingface dataset:
שאלה: אכילת מילקי בניגוד להלכה: חברת "שטראוס" המייצרת מזה שנים את מעדן החלב "מילקי" הצהירה על הרכב הג לטין שבו היא משתמשת ליצור המילקי: "המוצר מילקי אכן מכיל ג לטין המופק מעצמות יבשות גרוסות של בהמות". אולם קראתי באתר שלכם אודות איסור אכילת ג לטין של עצמות בהמות.: "מזה כשנתיים שהרבנות אינה מאשרת לייבא יותר ג לטין בהמות אלא אך ורק ג לטין המופק מדגים". למה הרבנות הראשית לא מורידה את הכשרות שלה למפעלים אלו? איך אפשר להכשיל יהודים? איך אפשר לסמוך עליכם?
תשובה: נראה לי כי צריך לעשות קצת סדר בדברים. השימוש בג'לטין מן החי נתון במחלוקת הפוסקים. ישנם הפוסלים אותו לחלוטין וישנם המקילים בשימוש בו (כגון : הרב עובדיה יוסף - "פנים חדשות באו לכאן" הרב פיינשטיין מתיר ג'לטין עצמות יבשות ולא מעורות בדיעבד ). גם למקילים הדבר מצריך פיקוח שאכן היצור נעשה לפי תנאי ההלכה. היו מס' רבנים אורתודוכסים בחו"ל אשר העניקו כשרות למפעלים של ג'לטין כגון הרב ירמי כהן וכו'. לאור מורכבות הנושא והבעייתיות בהשגחה על מוצר זה הוחלט ברבנות הראשית שלא לאשר יותר מוצר זה אפילו ברמת כשרות רגילה. יש לציין כי השימוש בג'לטין בארץ ובעולם נפוץ ביותר כך שאכיפת ההוראה והטמעתה בקרב המפעלים דרש זמן רב ואף נתקלנו בחלק מהמקומות בחוסר שיתוף פעולה. מפעלים מסויימים ויבואנים עברו להשתמש בג'לטין דגים וחלק במה שמכונה ג'לטין צמחי. כידוע הכשרות למפעלים בארץ ניתנת ע"י הרבנות המקומית אשר מחליטה לעיתים על דעת עצמה לאשר מוצרים על פי פסק הרב המקומי בניגוד להנחית אגף הכשרות הארצי למרות שתופעה זו הולכת ומתמעטת.
שאלה: כפילות בברכת החדש: בברכת החודש נוסח אשכנז מוזכר פעמיים הביטוי "יראת שמיים"- בהקשר ל"חיים שיש בהם.". המקור הוא בברכות, שם מוזכר הביטוי "יראת שמיים רק פעם אחת. למה מוזכר פעמיים בסידור ולמה יש שוני מהתפילה הנמצאת בגמרא?
תשובה: מרן הרב קוק זצ"ל בסידורו עולת ראיה מפרש זאת בעמקות ואנסה לפשט את דבריו. ידוע שיש שתי סוגי יראות כמבואר בספרי המוסר (עיין מסילת ישרים) יראת הפחד ויראת הרוממות. יראת הפחד היא יראה מהעונש הרוחני והגשמי על החטא. ואילו יראת הרוממות היא יראה מצד הכבוד שאנו רוחשים לרבונו של עולם. ואת שני סוגי היראות אנו מזכירים בברכת החודש: הראשונה הסמוכה ליראת חטא היא הנובעת "מצד פחיתות הנפש והריחוק האלוקי" בעקבות החטא, ואילו השניה הסמוכה לאהבת תורה היא על דרך החיוב וההשגה הרוחנית על מעלתו של רבונו של עולם לעומת אפסות האדם. הרב רואי מרגלית.
שאלה: דין בצל וסכין בשרי: מי שחתך בצל בסכין בשרי, ואח"כ שם את הבצל עם ירקות אחרים בסיר פרווה לבשלם. האם התבשיל והסיר בשריים? אם טרם התבשל הבצל "הבשרי", האם עליו לחטט בסיר ולהוציא כל הבצל?
תשובה: תלוי מה זה "סכין בשרי". ההגדרה ההלכתית ל"סכין בשרי" הוא שתחבו את הסכין לתוך כלי ראשון רותח - בשרי. במקרה כזה, אפילו אם עברו 24 שעות, מכיוון שחתכו איתו בצל (שהוא חריף) - הבצל נחשב בשרי. אך במקרה שהסכין קרוי "בשרי" אך הוא לא נכנס לכלי ראשון רותח, אם אין טעם בשר אין להחמיר ואפשר לאכול את הירקות.
שאלה: מה המקור לשמות הפרשיות?: מדוע אנחנו קוראים לפרשיות בשמם? מי נתן את השם לפרשה? מה ההבדל בין "ואלה תולדות יצחק", הנקראת "תולדות", לעומת פרשת נח הפותחת כנ"ל "אלה תולדות נח" ונקראת "נח"?
תשובה: לא ידוע לי מה המקור לקריאת שמות הפרשיות ובודאי שאין בקריאת שמות אלו משום קדושה, כי לא נזכרו בדברי ח (לפענ"ד) לא בגמרא ולא במדרשים. ועיקר השמות הוא מדורות אחרונים מה ששימש לדרשנים מקור לדרשותיהם, אבל אין להקפיד על כך יתר מדברי דרשנות.
שאלה: כשרות איכותית: איך אוכל להסביר למי שמעולם לא שמע על כך את הצורך להקפיד ברמת הכשרות ואת ההבדל בין רבנות מקומית לבין בד"צ?
תשובה: בעקרון, כאשר יש השגחה   אין בעיה לאכול. אך ההבדל בין השגחה רגילה למהודרת הוא שבהשגחה מהודרת המשגיח יותר מקפיד על כל הפרטים ובודק יותר טוב, ולכן הסיכוי שהוא פספס משהו הוא הרבה יותר נמוך.
שאלה: יציאה לזמן קצר ממקום העבודה: בחברה יש מחשב מרכזי המבצע חישובים עבור כל המחשבים שמחוברים אליו. בתקופות מסוימות בחודש, ישנו עומס על המחשב ואני נאלץ להמתין עד שיסיים חישובים קודמים של עובדים אחרים, לעיתים אף שעתיים ויותר. האם במצב כזה מותר לצאת לזמן קצר בלי להעביר את כרטיס הנוכחות ביודעי שכשאחזור, עדיין אהיה במצב המתנה?
תשובה: אם כאשר תשאר במשרד בכל מקרה רק תחכה ולא תעבוד בינתיים, אז אין הבדל אם תחכה בתוך המשרד או בחוץ.
שאלה: שדכנים מומלצים: אחותי היא בת 23 היא יוצאת לשידוכים כשנתיים בערך אך כל פעם מחדש אין הצלחה. היא בחורה נאה בעלת יראת שמיים צנועה נעימת הליכות. רציתי לשאול אם תוכלו להדריך אותנו לאיזה שדכן או שדכנית שאתם ממליצים נוכל לפנות היא מחפשת תלמיד ישיבה שלומד תורה כל היום בישיבת הסדר או ישיבה ציונית כל שהיא.
תשובה: לפני כמה שנים הוקם ארגון "ישפה" (אינני יודע מה הטל. שלהם אך היה כתבות על כך בעיתונים לפני מס' שבועות), ביוזמת חיים פלק יו"ר הדור הצעיר במפד"ל, ומטרתו להכניס למאגר בשיטה מיוחדת את מס' הבחורים והבחורות הגדול ביותר מקרב הציבור הדתי לאומי, ובעיקר את בני הישיבות והמכללות. לשם כך הם עברו בישיבות ובמכללות וראיינו בחורים ובחורות. המלצתי היא לגשת אליהם לראיון בו הם יכירו את אחותך וכן ישמעו ממנה על ציפיותיה מבן זוגה, וכך היא תיכנס למאגר ויציעו לה הצעות ההולמות אותה. יש לציין שארגון זה פועל ללא מטרות רווח (למעט הוצאות מינימליות) ובברכת הרבנים. ובעז"ה בעתיד הקרוב נתבשר בשורות טובות במשפחתך ובעם ישראל. הרב רואי מרגלית.
שאלה: צדקה בערי ישראל: א. מדוע בערי ישראל אין קופות צדקה במקומות ציבוריים מטעם הרשות המקומית באופן כזה שמחד גיסא הציבור יוכל לזכות במצות צדקה ומאידך גיסא לא יפגע המראה והצביון המכובד של המקום? ב. מדוע בחלק מהרשויות המקומיות אין בתי תמחוי? ג. כיצד להתייחס לנושא בקשות צדקה ע"י פונים וגורמים שאינם מוכרים לנותן?
תשובה: א. אדרבה קריינא דאיגרתא להווי פרוונקא לך בכוחך זה והושעת את ישראל. עם זאת כדאי לציין שהצדקה נעשית גם בדרך אחרת ובכל עיר יש מחלקת רווחה עם תקציב מכובד, אם כי לא מספיק ולכן מן הראוי להוסיף גם קופות צדקה. מה גם שיש צורך בהתנדבות נוסף למסים שאדם משלם בעל כורחו. ב. עד כמה ישדוע לי יש בתי תמחוי אם כי הם אינם מפורסמים. ג. אין לסמוך על מכתב המלצה אלא אם כן הוא אוטנטי וניתן מאישיות מוכרת שניתן לסמוך עליה.
שאלה: התרת נדרים ללא פירוט: אישה המעוניינת לעשות התרת נדרים, אך לא רוצה לפרט את הנדר בקול רם, כיצד תנהג? האם קרובי משפחה יכולים לשמש כבי"ד לעניין זה? האם חייבים לשאול רב לפני התרת נדרים אם ניתן בכלל להתיר נדר זה?
תשובה: חייבת לפרט את הנדר לפחות בפני אחד מן המתירים (שו"ע יו"ד רכ"ח, י"ד). אפשר להתיר בפני שלשה קרובים גברים בני תורה ולפחות אחד מהם יכיר בהלכות נדרים, אך לא בפני נשים וילדים (בן איש חי פרשת ראה סעיף כ"ו). הרב רואי מרגלית.
שאלה: קולסלוי - נקי מחרקים?: חברת "צבר" מייצרת סלט כרוב עם גזר בשם "קולסלוי", בהכשר של הרבנות באזור, האם אפ שר לסמוך שסלט זה "נקי מחרקים"?
תשובה: בשיחה עם משגיח המפעל נמצא כי הם משתמשים בכרוב המפוקח לעניין חרקים ותולעים ועל כן הוא מקבל כשרות למהדרין. לגבי כרוב האדום אינו למהדרין אלא אם כן צויין אחרת.
שאלה: מסעדה שיש בה בישול עכו"ם: בחדר האוכל בעבודה שלנו מוגש אוכל בהכשר הרבנות המקומית. המשגיח נמצא רק בבוקר וכנראה גם מדליק את האש, אבל הבישול נעשה ע"י ערבים. האוכל המוגש הוא טוב לנוהגים ע"פ דעת הרמ"א, אבל לנוהגים ע"פ דעת השו"ע האוכל המוגש אינו כשר כלל. האם הרבנות סומכת על איזשהו היתר שהיא נותנת הכשר לאוכל שאינו כשר לכחצי מציבור הסועדים?
תשובה: על פי נהלי אגף הכשרות הארצי גם ברמת כשרות רגילה הבישול צריך להיות לפי מרן הב"י. לצערינו לא כל הרבנויות המקומיות מצליחות לאכוף הוראה זו הואיל ושכרו של המשגיח נופל על בעל בית העסק אשר אינו מסוגל להחזיק משגיח צמוד כדי לפתור בעיה זו (במיוחד בכשרות רגילה). ברמת כשרות למהדרין ישנה הקפדה יותר לענין זה. לעיתים ניתן לפתור את הבעייה בדרכים מקוריות. אנא בדוק האם האוכל המוגש במקום מיוצר במטבח החברה או שמא הוא מגיע מקיטרינג חיצוני כך שיתכן והאוכל רק מחומם במקום. בהרבה חברות הי טק האוכל המוגש בחדרי האוכל מגיע מהמטבח המרכזי של חברת הקיטרינג.
שאלה: טיפול שיננית: האם מותר ששיננית תטפל בגבר?
תשובה: מן הראוי שגבר יטפל בגבר ואישה באישה. בדלית ברירה אנו סומכים על כך שאדם טרוד בעבודתו ואין דעתו נתונה לדברים אחרים. אם כי סברה זו - עד כמה שהיא תופסת בנידון דידן - נכונה אולי למטפל אולם לא למטופל. בפרט כאשר השיננית אינה לבושה כהלכה. גם הרופא עצמו יכול לתת את השירות המבוקש אם כי בעלות גבוהה יותר, אולם זו הדרך המומלצת.
שאלה: "תהילתי יספרו.": האם תפקידו של עם ישראל להיות היחצ"ן של הקב"ה? מדוע הוא צריך את זה? האם זו ההצדקה לקיומינו?
תשובה: לשואל היקר בשונה מכל החלטה של בני אדם בה המחליט מסוגל לטעות או להתחרט אנו מברכים כל בוקר בברכות התורה "אשר בחר בנו מכל העמים" זאת אומרת שהקב"ה בחר במובן של קבע יצר הטביע בנו תוכן מיוחד של חיים מטרה מיוחדת יעוד מיוחד, ומהו אותו תוכן? מהו אותו יעוד? התשובה היא " עם זו יצרתי לי תהילתי יספרו" זאת אומרת שהקב"ה ברא עולם על מנת להופיע בו ולהתגלות בו והוא בחר לעשות זאת דרך עם ישראל ולכן כיוון שכך הוא החליט אן זה בבחירתנו פשוט זכינו לכך והלואי שנזכה למלא תפקיד זה בנאמנות כמצופה מאיתנו. ולכן כיוון ששאלתך עוסקת ב"למה" אז התשובה היא ככה כי ה' החליט.נראה לי שהשאלה העיקרית היא מה אני עושה כדי ליישם את ההחלטה הזאת ובמה אנו יכולים לשפר את התנהגותנו כעם כדי שנהיה ראוים לתואר הניכסף הזה של "עם סגולה" אך שנדע לעולם שזה לא מתחיל מאיתנוו לכן גם לנצח ישאר אצלנו. הרב משה אליה.
שאלה: לא יכולה לסלוח: אני חילונית אבל עם אמונה גדולה. אני וגיסתי אחות בעלי חברות טובות 20 שנה. יום אחד רבתי עם בעלי ופניתי לדבר עם גיסתי. היא תקפה אותי במילים קשות, ובנוסף לכך טענה כלפי בעלי שהייתי גונבת ממנו. אחר כך סכסכה אותי גם עם אחת השכנות. אני לא מסוגלת למחול לה אף על פי שלא הראתה סימנים לחרטה עד כדי כך שנדרתי נדר לא לדבר איתה לעולם (דבר שלא חשבתי בחיים שאעשה). הצער שהיא גרמה לי והסבל היו קשים מאוד. כולם אומרים לי למחול לה אבל אני לא מסוגלת. מה אני עושה?
תשובה: אני מקווה שאת כבר השלמת עם בעלך כי זה הדבר הראשון שחשוב לעשות. אם עשית זאת דברי עם בעלך על אחותו על פגיעה שאחותו פגעה בך ותבררו ביחד איך להסביר לאחותו שאת מאד נפגעת ממנה ושהוא ינסה לשכנע אותה שהיא תבין שהיא טעתה והיא צריכה להתחרט ולהתפייס ואז תשוחחו את והיא ותבררו ביחד מה שהיה ומה שלא היה ר מצידה או מצידך ותחזרו להיות חברות טובות. אבל קודם כל את צריכה להתיר את הנדר. ללכת למי מבני המשפחה שיודע איך מתירים נדרים והוא ידריך אותך. ומכאן ואילך תשדלי אף פעם לא לנדור נדרים. כי זה חמור מאד. אני מקווה שאחר כל זה ה ישוב לביתכם.
שאלה: לקיחת תפילין לעבודה: אני מתפלל שחרית בכל יום בבית כנסת אחר. לכן לאחר התפילה אני לוקח את התפילין איתי לעבודה. האם יש בעיה להסיע את התפילין למרות שאין לי צורך בהן במהלך היום?
תשובה: אין בעיה בכך, רק שיהיו במקום המשתמר, לדוגמא: לא להשאיר ברכב במשך היום כי השמש והחום הורסים אותם. הרב רואי מרגלית.
שאלה: מזוזה בסוכה: מה דין מרפסת שיש בה מזוזה ובסוכות מזיזים את הגג ועושים את המרפסת סוכה. לאחר החג מחזירים את הגג למקומו. האם אין בהחזרת המצב לגבי המזוזה "תעשה ולא מן העשוי"?
תשובה: אני מבין שהמזוזה נמצאת מימין הכניסה למרפסת מפני שהמרפסת גדולה ומכוסה בגג. ובכן כאשר המזוזה נעשית בתחילה כדין אין בה משום תעשה ולא מן העשוי גם אם אחר כך היה איזה זמן שהיה פטור ממזוזה אך בנידון השאלה דומה שאף פעם לא היה פטור מהמזוזה.
שאלה: קריאה בספר הזוהר: אני חוזרת בתשובה. ברצוני לדעת אם מותר לי לקרוא את ספר הזוהר הקדוש?
תשובה: יש כאן שתי שאלות. האם מותר ואם צריך? א. אין בעיה לקרוא בספר הזוהר ומקבלים שכר על הקריאה אע"פ שאינו מבין, כמו "תהילים". ב. אינני חושב שסתם אדם מן השורה (אפילו דתי "מלידה") שעדיין לא מילא כרסו בש"ס ופוסקים ראוי שילמד בספר הזוהר (בשונה מקריאה בו), אלא צריך לבנות את עצמו מדרגה אחר מדרגה. כבר ראינו בהרבה מקרים שהנזק היה רב על התועלת, ובפרט בעלי תשובה שעברו שנוי עצום באורח חייהם מן הקצה אל הקצה. לכן כדאי שילמדו ספרים בסיסיים בהלכה באמונה ומוסר הנוגעים לעבודת ה' שבכל יום. הרב רואי מרגלית.
שאלה: פלטה בשבת לאשכנזי: האם לפי שיטת האשכנזים מותר להשתמש בפלטה בשבת?
תשובה: דווקא בין הספרדים יש שסברו להחמיר בהטמנה פלטה. אך למעשה כולם מקילים ומשהים אוכל מע"ש על הפלטה. יש מחלוקת אחרת באשר להנחת אוכל מבושל מוצק קר על הפלטה. הרב עובדיה מקל ללא הגבלות והגרשז"א מתיר רק על הפסק קדרה. אולם אין זו מחלוקת בין אשכנזים לספרדים אלא בין שני פוסקים שבמקרה שייכים לעדות שונות.
שאלה: מחלוקת לגבי מקום מגורים: אני בן 27 וחברתי בת 23. אנו שוקלים להתחתן. אני גר בתל אביב והיא גרה בחיפה. איך מחליטים היכן לגור? אני רוצה בת"א והיא רוצה בחיפה.
תשובה: השיקול העיקרי צריך להיות הוא באיזה מקום תוכלו לבנות בית עם תוכן רוחני עומק יותר באיזה מקום שבו תוכלו לחנך את ילדיכם בצורה הטובה ביותר.חכמינו אמרו עשה לך רב, וקנה לך תבר כלומר יש לחפש מקום שיש בו רב שתוכל להיות קשור איתו ושיש בו חברה טובה.
שאלה: קביעות בהדלקת נר נשמה: בדרך כלל אני מדליקה בימי חמישי בחצות הלילה נר נשמה לכבוד רבי בן ציון יאדלר זצ"ל. האם זה ר אם אדליק מעתה פעם בחודש?
תשובה: אם קבלת על עצמך מנהג זה בנדר אז את צריכה להתירו בפני שלושה. אך אם לא קבלת על עצמך בנדר, את יכולה להפסיק מנהג זה.
שאלה: תשעה וקטן לתפילה במנין: נקלענו לשבת אירוח תשע משפחות (תשעה גברים גדולים ונער בן שתים עשרה). לא היה ניתן להשיג מבוגר נוסף בסביבה - גם אם היינו מתאמצים. הברירה היתה - או לצרף הקטן למנין, או להתפלל ביחיד. ידועה דעת מרן בש"ע ודעת הרמ"א באו"ח נ"ה על צירוף קטן האוחז חומש עפ"י הירושלמי ואחד הנוכחים אמר שראה שכך נוהגים הלכה למעשה בקהילות שונות בארה"ב עפ"י פסק של הרב פיינשטיין. כיצד נכון היה לנהוג לגבי תפילה בציבור לגבי קריאת התורה? האם עדיף היה לפרוש כדי שגם אחרים לא יוכלו להתפלל במנין דחוק זה? האם יש אבחנה בין ספרדים החוששים לרמב"ם שברכה שאינה צריכה איסורה דאורייתא לבין אשכנזים?
תשובה: אכן יש נוהגים לצרף קטן עם חומש למניין אך פוסקים רבים חולקים עך כך. בשעת דחק גדולה הסומך על הירושלמי המתיר אין מזחיחין אותו. עוד בנושא זה. לתשובת הרב דב ליאור.
שאלה: איך מכשירים סכו"ם?: ברצוני להעביר סט סכו"ם ממתכת שנעשה בו שימוש חלבי (בחם) לשימוש בשרי, כיצד לנהוג? האם ניתן להכשירו בבית?
תשובה: לספרדים בכלים שאינם בני יומם ניתן להכשיר לכתחילה. אולם לאשכנזים נהגו שלא להכשיר מחלבי לבשרי ולהיפך אא"כ במקרים הבאים: א. בשעת הדחק כשאין כל ברירה אחרת. ב. כאשר מכשירים את הכלי לפסח אפשר באותה הזדמנות לשנותו. ג. אם לאחר ההכשרה ישתמשו בו לתקופה מסוימת ככלי פרוה. ד. אם מטריפים את הכלי בכונה שיאסר לשימוש ואז מכשירים אותו למין השני. ה. במידה וחלפה שנה שלא השתמשו בכלי ניתן להכשירו למין השני. ו. אם קיבלו את הכלי במתנה ורוצים לשנות את יעודו. תהליך ההכשרה הוא לנקות את הסכו"ם ולחכות 24 שעות קודם ההגעלה. לאחר מכן להרתיח מים בסיר, לשים בו מעט סבון, ולהשליך הסכו"ם לתוכו כשהמים מבעבעים. לאחר מכן להוציאו ישר לתוך מים קרים. הרב רואי מרגלית.
שאלה: נרות חנוכה בחתונה: בחנוכה הקרוב אני אשא את בחירת ליבי. אנו חוששים שבתוך ההתארגנות לקראת האירוע חלק מהקרובים לא יספיקו להדליק נרות. מה עלינו לעשות?
תשובה: אני מניח שהחופה תיערך כמה שעות אחרי השקיעה וכל האורחים וגם אתם תוכלו להדליק נרות בביתכם הפרטי. אם יש צורך מותר להדליק נרות מפלג המנחה (כ-70 דקות לפני השקיעה בעונה זו של השנה) בתנאי שהנרות ימשיכו לדלוק חצי שעה אחרי השקיעה (וי"א שלא השקיעה קובעת אלא צאת הכוכבים). תוכלו לצרף דף עם הנחיות אלו להזמנות לאורחים ובכך להזכירם להדליק נרות בזמן. אם ידליקו נרות באולם אין יוצאים בכך ידי חובה. עם זאת יש מקום להדליק נרות באולם ללא ברכה ואפשר לשיר "הנרות הללו" ו"מעוז צור".
שאלה: שאלה בפרשת "תולדות": בעיוני בפרשת השבוע הבחנתי בדמיון רב הקיים בהתנסחות התורה בפרשת אבימלך ויצחק לבין ההתנסחות בסיפור יפתח הגלעדי. (תולדות: "מדוע באתם אלי ואתם שנאתם אותי.". שופטים: "הלא אתם שנאתם אותי.ומדוע באתם אלי עתה."). האם ישנה התייחסות פרשנית לכך? היכן? אם אין, האם אוכל לקבל כוון חשיבה לפתרון הדמיון?
תשובה: לא מצאתי מי שעומד על דיוקך היפה, אך אין זו ראיה. לענ"ד יש לומר שיפתח השתמש במליצה הלקוחה מפרשתנו כי הייתה לו גירסא דינקותא בחומש, כמו שאנו רואים גם מתשובתו למלך בני עמון. עם זאת הלכה הוא לא ידע כגון זו שאי אפשר להקדיש אדם או שניתן להתיר נדר.
שאלה: הנחת אוכל על פלטה בשבת: האם מותר להניח על הפלטה אוכל בשבת בבוקר?
תשובה: בשבת עצמה מותר להניח אוכל על פלטה בתנאים הבאים: א. אוכל מבושל לגמרי. ב. אוכל מוצק ולא נוזלי. ג. אין להניח על הפלטה עצמה אלא על הפסק מסויים כגון על צלחת הפוכה (או על מכסה של פחית קפה).
שאלה: כשרות כלים של תינוק: קנינו מכשיר משומש לחימום מזון לתינוקות. המכשיר מורכב ממיכל בעל גוף חימום פנימי שמכניסים לתוכו מים ואת הבקבוק של התינוק, והבקבוק מתחמם מחום המים. בנוסף לכך יש כלי פלסטיק קטן שמניחים על גבי פי המיכל והוא מיועד לחימום מזון מוצק יותר. מכיון שאיננו יודעים לאיזו מטרה השתמשו בו לפנינו (בשר או חלב או שבכלל לא הפרידו), האם יש דרך להכשיר אותו ולהשתמש בו בכל זאת? יש לציין שבד"כ המזון לתינוקות לא מגיע לחום שהיד סולדת בו אם כי זה יכול לעתים לקרות מחוסר תשומת לב וכד.
תשובה: כדי להכשירו צריך להרתיח בו מים בחום הכי גבוה ואם אי אפשר אז פשוט לערות עליו מים רותחים מקומקום.
שאלה: הנחת סוכרזית במים חמים בשבת: האם יש בעיה לשים טבלית של הממתיק סוכרזית בכוס מים חמים בשבת?
תשובה: אין בעיה, כיון שהסוכרזית מתבשלת בתהליך יצורה (עד כמה שידוע לי) ולכן ניתן לתתה בכוס מים חמים שהוא בעצם כלי שני. הרב רואי מרגלית.
שאלה: ביטול אירוסין: האם ביטול אירוסין נחשב כביטול של נדר, הרי לדבר מצווה אפילו דיבור סתמי נחשב כנדר ומחייב? האם צריך לעשות התרת נדרים?
תשובה: אירוסין אינם נחשבים לנדר, כי אין חובה לאדם לשאת אישה זו דווקא.
שאלה: זמן הנץ במעלות: אני גבאי ישיבת ההסדר במעלות. רציתי לשאול את כבוד הרב איך לחשב את זמן הנץ במעלות, האם לפי אופק נהריה (שהיא העיר הקרובה למעלות) או לעשות ממוצע בין נהריה לצפת (שהרי מעלות באמצע)?
תשובה: נראה לי שצריך לעשות ממוצע בין נהריה לצפת.
שאלה: חובה לגנוז?: האם יש לגנוז דפים שאין בהם למשל ב"ה או? האם כל צילום מספר קודש יש צורך לגנוז?
תשובה: דפים שכתוב בהם בעז"ה וכדומה לדעת רוב הפוסקים אינם צריכים גניזה, ורק לבזותם ממש, כגון לקנח בהם צואה אסור. ועיין בפניני הלכה ח"ד עמוד 109. ועיין שם בהמשך, לעניין גניזת צילום מספרי קודש, שאין בהם שמות קדושים ממש, שדעת רוב הפוסקים שצריכים לגונזם, ויש מקילים מפני שצולמו לשם לימוד זמני. אבל אם יש בהם שמות קדושים מוסכם שצריכים גניזה. מה המקור לכתיבת? האם חובה לכתוב בכל דף? דין כתיבת בדפי אינטרנט וכיצד נוהגים בפועל. הזכרת שם ה', ברמז בלבד!
שאלה: מסירת קבלה במהלך תפילת שבת: האם מותר בשבת, או במהלך תפילת מנחה שסמוכה לשקיעה בערב שבת, להעביר למתפללי בית הכנסת קבלות על תרומות שהם נידבו לבית הכנסת?
תשובה: כל זמן שלא קיבלו שבת ועוד לא הגיעה שקיעה אין בעיה להביא את הקבלות לאנשים. בשבת עצמה אסור לחלק את הקבלות משום עובדין דחול ושטרי הדיוטות.
שאלה: סיוע לעובר עבירה בכיבוד: האם מותר לי לתת לחברה שלי אוכל לאכול (בבי"ס, נסיעה) אם אני יודעת בברור שהיא לא תברך עליו או תיטול ידיים? מדובר במצב שרק לי יש אוכל ואם לא אתן לה, אגרום לה צער ורעב?
תשובה: מותר.
שאלה: דגים וחלב - מותר?: האם מותר לאכול מאכל המשלב בין דג הטונה וגבינה?
תשובה: בימינו נשתנו הטבעים ואין בעיה לאכול (גם לספרדים וגם לאשכנזים) דג עם גבינה. (מגן אברהם באורח חיים סימן קע"ג). לתשובת הרב רואי מרגלית.
שאלה: שותה כל הזמן מים: אני נמצאת כל היום בבית ושותה מים לסירוגין (באופן תדיר). איך עלי לנהוג לענין ברכה ראשונה ואחרונה? אם במהלך היום אני אוכלת דברים מוצקים שברכתם "שהכל" האם עליו לברך עליהם בנפרד?
תשובה: בבוקר תברכי "שהכל" ותכווני על כל השתיה שתשתי במשך היום ובסוף היום תברכי "בורא נפשות".
שאלה: נישואי תערובת וחשש ממזרות: בחורה שהיתה נשואה לגוי, ברחה ממנו ללא גירושין ונישאה מחדש ליהודי. האם נחשבת לאשת איש ובניה חלילה ממזרים (אין לה ילדים מהגוי)?
תשובה: "נישואיה" לגוי היו חסרי תוקף מדין תורה ואין לה דין אשת איש כלל. אם נישאה לישראל ולא לכהן ילדיה כשרים.
שאלה: אבל צריך לאכול בחוץ?: בעוד מספר ימים אשא לאישה את בחירת ליבי. כמה מהאורחים שלנו באבל, ולכן חשבנו לעשות שולחנות-אבל. הם לא קשורי משפחה בדרגה ישירה. האם מותר להם להצטרף לחתונה אם השולחנות יהיו מחוץ לאולם?
תשובה: אבל אינו רשאי להשתתף בשמחה, אך מותר לו לאכול מחוץ לאולם.
שאלה: מי מצטרף למניין?: אני מתפלל מנחה במשרד שמחובר אליו מסדרון צר. בכל יום מגיעים 15-20 איש לתפילה. אם כולם יעמדו במשרד, יהיה צפוף ולכן חלק עומדים במסדרון. יש מי שטוען שהעומדים במסדרון לא מצטרפים למנין. האם זה נכון?
תשובה: ההלכה היא שעשרה אנשים צריכים להיות בחדר אחד כדי להצטרף למנין ואז אם מישהו עומד בחוץ - ולא רואה את מי שנמצא בחדר - הוא אינו מצטרף למנין. אך אם מישהו עומד בפתח ורואה את המתפללים בחדר ואנשים מחוץ לחדר רואים אותו אז כולם מצטרפים לאותו מנין.
שאלה: מהי טלית מהודרת?: אני רוצה לרכוש טלית (ליום חול). מה המאפיינים ההלכתיים שאני צריך לברר בחנות בנוגע לטליתות הנמכרות? מה נחשבת לטלית מהודרת?
תשובה: טלית מהודרת עשויה מצמר והציציות נעשו על ידי אדם.
שאלה: תפילין לפני עלות השחר: האם מותר להניח טלית ותפילין ללא ברכה לפני עלות השחר וכאשר יגיע זמן עמוד השחר לברך עליהם? האם מותר להתחיל תפילה (פסוקי דזמרא) לפני עלות השחר(מנין פועלים)?
תשובה: בשעת הדחק יכול להקדים את תפלתו וכך יעשה: יאמר את ברכות השחר והקורבנות לפני עמוד השחר, וכן יתעטף בטלית בלא ברכה, ויניח תפילין בלא ברכה, ויאמר את קריאת שמע וברכותיה ויתפלל עמידה. וכשיגיע זמן "משיכיר" שהוא כ-50 דקות לפני נץ החמה (תלוי בעונת השנה. וזמן זה מצוין בלוחות השנה כזמן טלית ותפילין) ימשמש בציצית ובתפילין ויברך עליהם לאחר פסוקי דזמרה. למנהג האשכנזים גם את ברכת יוצר המאורות ידחה לאחר תפלת עמידה כשיגיע זמן "משיכיר". כמובן שלכו"ע רצוי עד כמה שאפשר לדחות עד כמה שניתן את התפילה עד זמן "משיכיר" (פניני הלכה). הרב רואי מרגלית.
שאלה: מנה חמה של מג יק: קניתי מנה חמה. שם המוצר הוא מג יק והוא מיוצר ע"י טיבון-ויל. לא מופיע כל השגחה אבל כתוב באישור הרבנות הראשית לישראל. חבר אמר לי שנראה לו שהוא שמע שהמוצר לא כשר ורציתי לברר האם זה נכון.
תשובה: נכון אמנם, בעבר היתה בזה בעיה, אך מאז יובאה ארצה סחורה חדשה באישורנו. למוצר הנ"ל יש כשרות על פי קודים בתוספת רבנות סינגפור (לרוב מצויין בהזרקת דיו). ניתן לפנות למח' היבוא על מנת לברר את הקודים. 02-5313137 8
שאלה: אכילת מאכל לח שנצטנן על הפלטה: האם מותר לאכול בשבת בבוקר מרק שהתקרר כל הלילה על הפלטה הכבויה והתחמם שוב בבוקר?
תשובה: לא.
שאלה: אכילה באולם בית הכנסת: האם מותר לכתחילה לאכול סעודת קבע באולם ביהכ"ס שבו אין כלל פרוכת לארון הקודש?
תשובה: אין כל קשר בין ארון הקודש והפרוכת לאיסור אכילה בבית כנסת. בית כנסת, גם ללא ארון קודש כלל הוא מקום קדוש ואסור לאכול בו אם הוא מקום קבוע לתפילה. דוגמא לכך מהווה רחבת הכותל. ארונות הקודש אנם קבועים בה וביום גשם אין מוציאים אותם כלל ובכל זאת הרחבה היא מקום תפילה קבוע ולכן היא קדושה. הוא הדין לבתי כנסת עתיקים שאין בהם ארון קודש.
שאלה: קניות בשנת אבל: אמא שלי נמצאת בשנת אבל על אביה. האם מותר לה לקנות לעצמה מיטה חדשה מאחר והמיטה שלה ישנה ולא נוח לישון עליה?
תשובה: מותר לה לקנות מיטה חדשה אם זה לצורך בריאות או אם לא נוח לה במיטה הישנה אך כדאי שלא היא תחדש את המיטה החדשה אלא מישהו אחר ישן עליה בתחילה ואחר כך היא. ואולם התנאי הזה הוא רק אם זה אפשר ואין הוא מעכב.
שאלה: להצטרף לשביתה או לא?: הנני מעוסקת בשירות המדינה מזה כ-12 שנה. לאחרונה החל גל של עיצומים ושביתות, עליו מנצח ועד העובדים. שבירת השביתה עלולה לגרום לפיטורי. הצטרפות לעיצומים פוגעת בציבור לקוחות (ייצואנים) וגורמת להם לנזקים כלכליים גדולים, וסגירת מפעלים בארץ. מה עלי לעשות? האם עלי לעזוב את מקום העבודה או לבטא מחאה ולשבור את השביתה (למען יראו ויראו)?
תשובה: אם את סבורה שהשביתה אינה מוצדקת זכותך לא לשבות, אולם אם המחיר שאת עלולה לשלם על כך הוא הפסד מקום עבודה אינך חייבת להפסיד על מנת למנוע הפסד מאחרים. הפסדך קודם. הרב קוק פסק במנו ששביתה מוצדקת היא או ע"מ לאלץ את המעביד להכנס למו"מ או כשהלה מסרב ליישם את מסקנות המו"מ. המו"מ עצמו חייב להתנהל ללא כפיה ולחץ כל שהם ע"י גוף אוביקטיבי. לשיעורו של הרב בנושא - לחץ כאן.
שאלה: מי שאינו יכול ללדת רשאי להתחתן?: האם לאנשים שלא יכולים ללדת או שכבר ילדו בן ובת מותר להתחתן? הרי אין להם מצוות פריה ורביה. לשם מה להם להתחתן?
תשובה: יש להבדיל בשאלה בין שני מצבים שונים, קודם כל נדבר על אדם שכבר קיים מצות פרו ורבו, זאת אומרת שיש לו בן ובת גדולים. הגמרא (יבמות) כבר אמרה שיש עוד ענין "לערב אל תנח ידיך" שאסור לאדם למנוע את עצמו מלהביא עוד ילדים לעולם, גם אם כבר יש לו ילדים. גם אם היתה לו אשה כשהוא היה צעיר צריך שתהיה לו אשה כשיהיה מבוגר, וכותבים הפוסקים שיש איסור לאיש לחיות לבד ללא אשה. זאת משתי סיבות. החתונה הוא גם להביא ילדים, אבל גם שאדם יהיה שרוי בשמחה עם אשתו. יש ענין נוסף שהקב"ה לא ברא את העולם לתהו "לא לתהו בראה לשבת יצרה", שהעולם יהיה מיושב ולכן גם אדם שכבר קיים פרו ורבו בצורה מינימאלית צריך להביא עוד ילדים כמה שהוא יכול. לגבי אדם שלא יכול ללדת ילדים, יש לומר שהיום מעט מאד אנשים בעולם ניתן לומר שהם לא יכולים ללדת ילדים, אלא כיון שיש טיפולי פוריות כמעט כל בעית פוריות ניתנת לפתרון, ולכן היום יש לומר שגם אדם שלא יכול ללדת ילדים באופן טבעי אבל יכול על ידי טיפולים מותר לו להתחתן ולהביא ילדים בצורה כזאת.
שאלה: איך אשה עושה הבדלה?: אני לומדת במכללה. בשנה שעברה אמר בכיתה רב אחד, שבנות שעושות הבדלה צריכות לשנות את סדר הברכות (ברכת הגפן בסוף), והשנה אמר רב אחר שכאשר בנות עושות הבדלה, עליהן להוריד את הברכה על הנר. שניהם ענו תשובה ע"פ מנהג האשכנזים. כיצד יש לנהוג? מה עושים כאשר אין רב מסוים פוסק, ומקבלים תשובות הלכתיות שונות?
תשובה: ראשית כל, עשי לך רב! שנית, בשמירת שבת כהלכתה ח"ב פסק שאישה תברך בורא מאורי האש בסוף. אך בהערות מובאת נטייתו של הגרש"ז אוירבך שאשה תברך ברכה זו במקומה, וכן כתב אחיינו בספר הליכות ביתה. נמצא שכל מה שאישה תעשה יהיה עפ"י ההלכה. לתשובת הרב דב ליאור. האם נשים חייבות בהבדלה? עיין בתשובות הרב רואי מרגלית, הרב דב ליאור והרב יעקב אריאל. בעניין ברכת "בורא מיני בשמים": האם אפשר לברך על ריח שלא אוהבים? ריח של קפה ראוי לברכה? בירכתי על טבק - זה טוב? אפשר לברך על אפטר שייב? מותר לברך על הבושם של אישתי?
שאלה: רציחת ילדי ישראל בשואה: מובא בגמרא: "ארבעים יום קודם יצירת הולד בת קול יוצאת ואומרת בת פלוני לפלוני". מיליון וחצי ילדים יהודיים זכים וטהורים נרצחו בשואה. שאלתי האם לפני יצירתם יצאה או לא יצאה אותה בת קול. אם יצאה הרי שהכביכול טעה מיליון וחצי פעמים אם לא יצאה הרי הוא חס ו רשע שגזר דינם של ילדי ישראל לפני שנולדו.
תשובה: איני מבין מדוע אתה שואל רק על הילדים שנרצחו בשואה. גם בזמן שחכמים אמרו את האימרה הזו נפטרו ילדים. מה שאמרו חכמים הוא, שיש השגחה בעולם ולכל אחד יש תפקיד ומי שתפקידו לחיות ולשאת אשה יוצאת בת קול וכו' ומי שנולד על מנת לחיות זמן מועט ואחר כך לעלות זך ונקי למרומים בקידוש השם ולזכות לעולם הבא בטהרה עליו לא יוצאת אותה בת קול. הקב"ה הוא טוב לכל וכל מה שהוא עושה הכל לטובה. לא הכל אנו מבינים אך אנו מספיק חכמים להבין שגם מה שנראה לנו כדבר לא טוב, זה רק בגלל חוסר יכולתינו להבין את דרכי ד' אך ברור שהכל לטובה.